Նուիրատուութիւններ, իհարկէ, լինում են, սակայն գումարների մասին հիմնականում յայտարարւում է հեռուստամարաթոնի ժամանակ: Այս ընթացքում գտնւում էի ԱՄՆի Կալիֆորնիա նահանգում, որտեղ բազմաթիւ հանդիպումներ եմ ունեցել բարերարների հետ: Խօսել ենք Հայաստանում եւ Արցախում իրականացուելիք տարբեր ծրագրերի մասին: Վստահ եմ, որ այս տարուայ հեռուստամարաթոնին չենք սահմանափակուելու միայն արեւային ջրատաքացուցիչների տեղադրման եւ խորքային հորերի հորատման ծրագրերով: Այս տարուայ գումարները փորձելու ենք ուղղել նաեւ կրթութեան, մշակոյթի եւ այլ տարբեր ոլորտների, որոնք նոյնպէս հոգածութեան կարիք ունեն: